proxectonos/corpus_dominio_legal_administrativo_tmp huggingface dataset:
ORDE do 29 de setembro de 2006 pola que se modifica a do 1 de xuño pola que se establecen as bases e se procede á convocatoria para o ano 2006, en réxime de concorrencia competitiva, de axudas para a realización de actuacións e estratexias de promoción e internacionalización das empresas galegas.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/10/2006

No Diario Oficial de Galicia nº 111, do 12 de xuño de 2006, publicouse a Orde do 1 de xuño de 2006 pola que se establecen as bases e se procede á convocatoria para o ano 2006, en réxime de concorrencia competitiva, de axudas para a realización de actuacións e estratexias de promoción e internacionalización das empresas galegas.
No artigo 15 punto 1º da devandita orde establécese que o beneficiario terá de prazo para proceder á xustificación do investimento ata o 3 de novembro de 2006, inclusive.
Tendo en conta que o elevado número de solicitudes motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
Na súa virtude, e en uso das facultades que me foron concedidas,
DISPOÑO:
Artigo único.
Modifícase o artigo 15 punto 1º da Orde do 1 de xuño de 2006 pola que se establecen as bases e se procede á convocatoria para o ano 2006, en réxime de concorrencia competitiva, de axudas para a realización de actuacións e estratexias de promoción e internacionalización das empresas galegas que queda redactado como a seguir se expón:
«O beneficiario terá de prazo para proceder á xustificación do investimento ata o 20 de novembro de 2006, inclusive».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de setembro de 2006.
Fernando Xabier Blanco Álvarez
Conselleiro de Innovación e Industria
ORDE do 28 de setembro de 2006 pola que se modifican os artigos 8 e 10, respectivamente, das ordes do 13 de marzo de 2006 (Diario Oficial de Galicia do 23 de marzo), pola que se aproban as bases reguladoras e se procede á convocatoria para o ano 2006 de axudas, en réxime de concorrencia competitiva, para a modernización de comercios situados en zonas rurais da Comunidade Autónoma de Galicia, e do 15 de marzo de 2006 (Diario Oficial de Galicia do 27 de marzo), pola que se aproban as bases reguladoras e se procede á convocatoria para o ano 2006 de subvencións para a adecuación dos establecementos comerciais ao seu contorno competitivo, en desenvolvemento do plan de renovación e mellora do comercio galego.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/10/2006

Por Orde do 13 de marzo de 2006 aprobáronse as bases reguladoras e procedeuse á convocatoria para o ano 2006, de axudas, en réxime de concorrencia competitiva, para a modernización de comercios situados en zonas rurais da Comunidade Autónoma de Galicia.
Por Orde do 15 de marzo de 2006 aprobáronse as bases reguladoras e procedeuse á convocatoria para o ano 2006, de subvencións para a adecuación dos establecementos comerciais ao seu contorno competitivo, en desenvolvemento do plan de renovación e mellora do comercio galego.
Nos artigos 10 e 8, respectivamente, das devanditas ordes, establécese que as subvencións concedidas faranse efectivas unha vez que presente o beneficiario a documentación acreditativa do investimento obxecto da subvención, con datas límite os días 31 e 2 de outubro de 2006, tamén respectivamente.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar os referidos artigos, polo que
DISPOÑO:
A modificación, no referente ao prazo de presentación da documentación acreditativa do investimen
to obxecto da subvención, dos artigos dez e oito, respectivamente, das ordes do 13 de marzo de 2006, pola que se aproban as bases reguladoras e se procede á convocatoria para o ano 2006 de axudas, en réxime de concorrencia competitiva, para a modernización de comercios situados en zonas rurais da Comunidade Autónoma de Galicia, e do 15 de marzo de 2006, pola que se aproban as bases reguladoras e se procede á convocatoria para o ano 2006, de subvencións para a adecuación dos establecementos comerciais ao seu contorno competitivo, en desenvolvemento do plan de renovación e mellora do comercio galego, do seguinte xeito:
O prazo establecerase na resolución de concesión de cada axuda que, en todo caso, non poderá ser posterior ao 15 de novembro de 2006.
Santiago de Compostela, 28 de setembro de 2006.
Fernando Xabier Blanco Álvarez
Conselleiro de Innovación e Industria
ORDE do 29 de setembro de 2006 pola que se modifica a do 31 de maio de 2006 pola que se establecen as bases e se procede á convocatoria para o ano 2006, en réxime de concorrencia competitiva, de axudas a asociacións e entidades sen fins de lucro para a realización de actuacións e estratexias de promoción e internacionalización da industria galega.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/10/2006

No Diario Oficial de Galicia nº 111, do 12 de xuño de 2006, publicouse a Orde do 31 de maio de 2006 pola que se establecen as bases e se procede á convocatoria para o ano 2006, en réxime de concorrencia competitiva, de axudas a asociacións e entidades sen fins de lucro para a realización de actuacións e estratexias de promoción e internacionalización da industria galega.
No artigo 15, parágrafo primeiro da devandita orde, establécese que o beneficiario terá de prazo para proceder á xustificación do investimento ata o 3 de novembro de 2006, inclusive.
Tendo en conta que o elevado número de solicitudes motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
Na súa virtude e en uso das facultades que me foron concedidas,
DISPOÑO:
Artigo único.-Modifícase o artigo 15 parágrafo primeiro da Orde do 31 de maio de 2006 pola que se establecen as bases e se procede á convocatoria para o ano 2006, en réxime de concorrencia competitiva, de axudas a asociacións e entidades sen fins de lucro para a realización de actuacións e estratexias de promoción e internacionalización da industria galega que queda redactado como se expón a continuación:
«O beneficiario terá de prazo para proceder á xustificación do investimento ata o 20 de novembro de 2006, inclusive».
Disposición derradeira
Única.-Esta orde entrará en vigor ao día seguinte á súa publicación no Diario Oficial de Galicia.
Santiago de Compostela, 29 de setembro de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 18 de setembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Programa de acción exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/10/2006

Mediante Resolución do 31 de marzo de 2006 publicáronse as bases reguladoras das axudas do Instituto Galego de Promoción Económica para o Programa de acción exterior (DOG nº 69, do 7 de abril). As mencionadas bases teñen como obxectivo
facilitar a internacionalización da empresa galega, poñendo ao seu alcance liñas de axudas que apoien a súa presenza no exterior.
Na súa base 20 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 01.04.03/05/03.651700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Programa de acción exterior.
Santiago de Compostela, 18 de setembro de 2006.
José Antonio Delgado Arce
Director xeral do Instituto Galego de Promoción
Económica
ANEXO
Nº EXPEDIENTE
NOME/RAZÓN SOCIAL
DATA
RESOLUC.
IMPORTE
SUBVENCIO-
NABLE (A)
SUBVENCIÓN
(A)
AP016.2006.1.2
CONFECCIONES M.R.F., S.A.
19-6-2006
16.600,00
8.300,00
AP015.2006.1.1
DILSEA, S.L.
19-6-2006
12.000,00
6.000,00
AP015.2006.1.2
LUFRI, S.A.
26-6-2006
12.000,00
6.000,00
AP016.2006.1.1
BAICHA, S.L.
13-7-2006
10.441,61
5.220,80
AP016.2006.1.3
GRANIMONDI, S.A.
13-7-2006
6.280,00
3.140,00
AP016.2006.1.7
IGNACIO MARTÍNEZ MASTROTTA. NAC-INTERCOM
13-7-2006
1.470,00
735,00
AP015.2006.1.3
BRILLOMIÑO
17-7-2006
3.300,00
1.650,00
AP016.2006.1.10
ROTOGAL, S.L.
21-7-2006
44.285,60
16.250,00
AP016.2006.1.8
EURODESIGN PUBLICATIONS, S.L.
28-7-2006
6.760,00
3.380,00
RESOLUCIÓN do 18 de setembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o desenvolvemento do capital humano das empresas galegas para a mellora da competitividade empresarial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/10/2006

Mediante Resolución do 7 de abril de 2006 publicáronse as bases reguladoras das axudas do Instituto Galego de Promoción Económica para o desenvolvemento do capital humano das empresas galegas para a mellora da competitividade empresarial (DOG nº 75, do 19 de abril). As mencionadas bases teñen como obxectivo prioritario desenvolver a competitividade empresarial galega a través de mecanismos de mellora e consolidación do capital humano das empresas galegas.
Na súa base 16 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo ás aplicacións orzamentarias 01.02.11/07/01.651800, 01.02.11/08/01.651800, 01.02.14/02/01.651700, 01.02.14/02/01.651800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o desenvolvemento do capital humano das empresas galegas para a mellora da competitividade empresarial.
Santiago de Compostela, 18 de setembro de 2006.
José Antonio Delgado Arce
Director xeral do Instituto Galego de Promoción
Económica
ANEXO
Nº EXPEDIENTE
NOME/RAZÓN SOCIAL
DATA
RESOLUC.
IMPORTE
SUBVENCIO-
NABLE (A)
SUBVENCIÓN
(A)
AP013.2006.1.2
FUNDACIÓN CEO
28-8-2006
29.574,92
18.484,33
AP013.2006.1.1
CAMARA DE COMERCIO
E INDUSTRIA DE OURENSE
28-8-2006
85.594,43
36.965,89
RESOLUCIÓN do 18 de setembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas de salvamento e reestruturación de empresas en crise que superen os 300.000 euros de gasto subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/10/2006

Mediante Resolución do 13 de xullo de 2001 publicáronse as bases reguladoras das axudas do Instituto Galego de Promoción Económica de salvamento e reestruturación a empresas en crise (DOG nº 142, do 23 de xullo). As mencionadas bases diríxense a favorecer a volta á viabilidade técnica e económica das empresas galegas que se atopen nunha situación de crise.
A base 18 das ditas bases establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.000 euros de gasto subvencionable.
Estas axudas serán financiadas con cargo á aplicación orzamentaria 02.01.13/02/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica de salvamento e reestruturación de empresas en crise que superen os 300.000 euros de gasto subvencionable.
Santiago de Compostela, 18 de setembro de 2006.
José Antonio Delgado Arce
Director xeral do Instituto Galego de Promoción
Económica
ANEXO
Nº EXPEDIENTE
NOME/RAZÓN SOCIAL
DATA
RESOLUC.
IMPORTE
SUBVENCIO-
NABLE (A)
SUBVENCIÓN
(A)
AF013.2001.1.18
VIAJES VINCIT, S.L.
26-11-2003
836.488,58
392.514,52
AF013.2001.1.40
VIRIATO, S.A.
4-11-2004
683.297,57
214.855,22
ORDE do 2 de outubro de 2006 pola que se fai pública a ampliación do importe existente para a concesión de subvencións para o fomento e consolidación do asociacionismo, convocadas pola Orde do 27 de marzo de 2006.
CONSELLERÍA DE TRABALLO — III. OUTRAS DISPOSICIÓNS — 10/10/2006

A Orde do 27 de marzo de 2006 pola que se desenvolven os programas de promoción e divulgación do cooperativismo (Diario Oficial de Galicia nº 69, do
7 de abril; corrección de erros Diario Oficial de Galicia nº 81, do 27 de abril) establece, no seu artigo 3, que a concesión das axudas se realizará conforme as aplicacións dos orzamentos xerais da Comunidade Autónoma galega e particularmente, para as subvencións ao fomento e consolidación do asociacionismo previstas no programa III, resérvase a totalidade do crédito existente na aplicación 16.04.214A 481.1, que ascende a 330.000 euros.
Non obstante, e como consecuencia dunha transferencia, foi incrementado o orzamento existente na devandita aplicación que pode ser utilizado para o mesmo fin, polo que cómpre ampliar o importe da contía establecida no referido artigo 3 da orde de convocatoria, coa finalidade de poder atender un maior número de actividades subvencionables.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía establecida para a aplicación 16.04.214A 481.1, no artigo 3 da Orde do 27 de marzo de 2006, pola que se desenvolven os programas de promoción e divulgación do cooperativismo, no importe de 18.148 euros. En consecuencia, o total do crédito existente para a súa íntegra aplicación no programa III de fomento e consolidación do asociacionismo ascende a 348.148 euros.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 2 de outubro de 2006.
Ricardo Jacinto Varela Sánchez
Conselleiro de Traballo
CORRECCIÓN de erros.-Orde do 15 de setembro de 2006 pola que se establecen as bases reguladoras e se convocan bolsas de formación en biblioteconomía mediante a colaboración titoriada en diversos centros bibliotecarios.
CONSELLERÍA DE CULTURA E DEPORTE — III. OUTRAS DISPOSICIÓNS — 10/10/2006

Advertidos erros na mencionada orde, publicada no Diario Oficial de Galicia nº 184, do venres 22 de setembro de 2006, cómpre facer as seguintes correccións:
Artigo 2º, punto 1. Requisitos dos solicitantes:
Onde di: «Titulación universitaria de licenciatura en biblioteconomía, historia ou filoloxía», debe dicir: «Titulación universitaria en biblioteconomía e/ou documentación, historia, filoloxía ou humanidades».
Artigo 5º, punto 2.
Onde di:
«Titulación universitaria de biblioteconomía en universidades galegas:
Doutoramento: 7 puntos.
Licenciatura: 6 puntos.
Diplomatura: 5 puntos».
Debe dicir:
«Titulación universitaria en biblioteconomía e/ou documentación en universidades galegas:
Doutoramento: 7 puntos.
Licenciatura: 6 puntos.
Diplomatura: 5 puntos.
Titulación universitaria en biblioteconomía e/ou documentación noutras universidades:
Doutoramento: 3,5 puntos.
Licenciatura: 3 puntos.
Diplomatura: 2,5 puntos».
ORDE do 4 de outubro de 2006 pola que se amplía a dotación orzamentaria para a concesión das axudas para fomentar o asociacionismo agrario e o redimensionamento empresarial das entidades asociativas agrarias en Galicia convocadas pola Orde do 16 de maio de 2006.
CONSELLERÍA DO MEDIO RURAL — III. OUTRAS DISPOSICIÓNS — 10/10/2006

Pola Orde do 16 de maio de 2006 modifícanse as bases e convócanse para o ano 2006 as axudas para fomentar o asociacionismo agrario e o redimensionamento empresarial das entidades asociativas agrarias en Galicia (DOG nº 107, do 6 de xuño).
No artigo 7º.-Financiamento. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido nas ordes desta consellería citadas anteriormente.
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 16 de maio de 2006 (Diario Oficial de Galicia nº 107, do 6 de xuño), pola que se convocan para o ano 2006 as axudas para fomentar o asociacionismo agrario e o redimensionamento empresarial das entidades asociativas agrarias en Galicia, nun total de 700.000 euros, tal e como se especifica de seguido:
A aplicación orzamentaria 11.03.612A.770.0 increméntase en 200.000 euros para o ano 2006.
Engádese a aplicación orzamentaria 11.03.615-A.770.0 coa cantidade de 500.000 euros para o ano 2006.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 16 de maio de 2006.
Santiago de Compostela, 4 de outubro de 2006.
Alfredo Suárez Canal
Conselleiro do Medio Rural
ORDE do 11 de setembro de 2006 pola que se autoriza o cambio de denominación do centro privado Calasanz Femenino da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/10/2006

Examinado o expediente que presenta o centro privado Calasanz Femenino da Coruña, código 15004009, no cal solicita que a nova denominación sexa centro privado Calasancias.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos o Decreto 133/1995, do 10 de maio (Diario Oficial de Galicia do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Considerando que concorren no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar o cambio de denominación do centro privado Calasanz Femenino da Coruña, que pasa a denominarse centro privado Calasancias.
O cambio de denominación non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 11 de setembro de 2006.
Laura Sánchez Piñón
Conselleira de Educación e Ordenación Universitaria
ORDE do 3 de outubro de 2006 pola que se amplía a dotación orzamentaria para a concesión das axudas para o fomento do asociacionismo na utilización de maquinaria agrícola en Galicia convocadas pola Orde do 12 de maio de 2006.
CONSELLERÍA DO MEDIO RURAL — III. OUTRAS DISPOSICIÓNS — 10/10/2006

Pola Orde do 12 de maio de 2006 establecéronse as bases e convocáronse para o ano 2006 as axudas para o fomento do asociacionismo na utilización de maquinaria agrícola en Galicia (DOG nº 96, do 22 de maio).
No artigo 19º.-Financiamento. Relativo ao financiamento destas axudas, detállase a aplicación orzamentaria e o importe económico previsto para elas. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle na orde desta consellería, do 12 de maio de 2006 (Diario Oficial de Galicia nº 96, do 22 de maio), pola que se convocan para o ano 2006 as axudas para o fomento do asociacionismo na utilización de maquinaria agrícola en Galicia, nun total de 970.306 euros, tal e como se especifica de seguido:
a) A aplicación orzamentaria 11.03.612-A.770.1 increméntase en 970.306 euros para o ano 2006.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 12 de maio de 2006.
Santiago de Compostela, 3 de outubro de 2006.
Alfredo Suárez Canal
Conselleiro do Medio Rural
DECRETO 178/2006, do 28 de setembro, polo que se declara a urxente ocupación, para os efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto da estrada provincial 8401 do punto quilométrico 5,640 ao punto quilométrico 11,340 da Tablilla ao Agro do Mestre pola Pontepedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/10/2006

A Deputación Provincial da Coruña, en sesión do día dezaseis de setembro de dous mil cinco, aprobou o proxecto da estrada provincial 8401 do punto quilométrico 5,640 ao punto quilométrico 11,340 da Tablilla ao Agro do Mestre pola Pontepedra e, na sesión do vinte e tres de febreiro de dous mil seis, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos cales se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza e contén a certificación acreditativa da Deputación Provincial da Coruña da adecuación do proxecto de referencia ao disposto na Lei 4/1994, do 14 de setembro, de estradas de Galicia.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a actuación é necesaria co fin de evitar o altísimo risco de accidentes con perigo para a vida humana, debido á existencia,
entre outros extremos, de curvas perigosas con pequeno raio, edificacións e vivendas pegadas á estrada, o estado do firme, o largo da calzada, de dimensións inferiores ás necesidades dos vehículos e a intensidade media do tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e oito de setembro de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para os efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto da estrada provincial 8401 do punto quilométrico 5,640 ao punto quilométrico 11,340 da Tablilla a Agro do Mestre por Pontepedra, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e oito de setembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Resolución do 31 de xullo de 2006 pola que se conceden subvencións para a edición en lingua galega de materiais curriculares, para niveis non universitarios, así como a edición de material para a formación de adultos en lingua galega, realizados en formatos visuais ou audiovisuais, sobre soportes impresos ou dixitais, ao abeiro do concurso público convocado na Orde do 7 de marzo de 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/10/2006

Advertido erro na devandita resolución, publicada no DOG nº 150, do 4 de agosto de 2006, cómpre efectuar as oportunas correccións:
Na páxina 12.324, anexo II, expediente 2006/000006-0, onde di: «Artigo 4.3», debe dicir: «Artigo 4.2». Igualmente no anexo II, expediente nº 2006/000007-0, onde di: «Artigo 4.4», debe dicir: «Artigo 4.2».
Na páxina 12.325, engádese a seguinte liña: «expediente nº 2006/000292-0; solicitante, Allegue, C.B.; título: Dicionario escolar, galego-inglés/inglés-galego e sinónimos; motivo de denegación: artigo 5.1».
Na mesma páxina, na columna da dereita, expediente nº 2006/000303-0, onde di: «Incompleto», debe dicir: «Artigo 5.1».
Igualmente na columna da dereita da páxina 12.325, expedientes nº 2006/000373-0, nº 2006/000374-0, nº 2006/000375-0 e nº 2006/000376-0, onde di: «Incompleto», debe dicir: «Artigo 5.1».
ORDE do 4 de outubro de 2006 pola que se modifica a do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 09/10/2006

A Orde do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 77, do 21 de abril), establece, no seu artigo 5, un importe total dispoñible para o exercicio 2006 de 3.794.098 A. destinado ao financiamento das subvencións que ao abeiro desta poderán ser concedidas aos seus solicitantes, sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
En consecuencia, e ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da referida Orde do 6 de abril de 2006, na contía adicional de 793.812 A, coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, na seguinte contía e aplicación orzamentaria:
05.31.212A.780.2 por importe de 793.812 A.
2. A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 4 de outubro 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 19 de setembro de 2006 pola que se declara de interese para a Comunidade Autónoma de Galicia en materia de drogodependencias a Asociación Luguesa de Información e Axuda ao Drogodependente (ALIAD).
CONSELLERÍA DE SANIDADE — III. OUTRAS DISPOSICIÓNS — 06/10/2006

Vista a solicitude presentada pola Asociación Luguesa de Información e Axuda ao Drogodependente (ALIAD), con domicilio en Lugo, a través da cal insta a súa declaración de interese para a Comunidade Autónoma galega en materia de drogodependencias, e tendo en conta os seguintes:
Supostos de feito.
Primeiro.-A Asociación Luguesa de Información e Axuda ao Drogodependente (ALIAD) desenvolve as
súas actividades no territorio da comunidade autónoma, levando a cabo exclusivamente o programa de atención xurídico-social ao drogodependente.
Segundo.-Esta asociación, no momento da entrada en vigor do Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula a súa declaración de interese, modificado polo Decreto 58/2005, do 24 de febreiro, xa viña desenvolvendo actividades no ámbito das drogodependencias.
Terceiro.-O funcionamento dos programas desenvolvidos nos centros e servizos dos cales é titular a citada asociación é coordinado dentro do Plan de Galicia sobre Drogas.
Cuarto.-Dado o anterior, esta asociación figura inscrita no Rexistro de Entidades Colaboradoras do Plan de Galicia sobre Drogas e ten asignado o número 2003/4.
Fundamentos de dereito.
Primeiro.-O artigo 20.2º da Lei 2/1996, do 8 de maio, de Galicia sobre drogas, establece que a Xunta de Galicia poderá declarar de interese para a Comunidade Autónoma galega a aquelas entidades sen ánimo de lucro que estean levando a cabo programas ou servizos no ámbito das distintas drogodependencias e que cumpran os requisitos que regulamentariamente se establezan.
Segundo.-Así mesmo, o Decreto, 58/2005, do 24 de febreiro, polo que se modifica o Decreto 74/2002, do 28 de febreiro, polo que se crea o Rexistro de Entidades Colaboradoras do Plan de Galicia sobre Drogas, e se regula o procedemento para a súa declaración de interese, establece no seu artigo 8 que a Xunta de Galicia, tras a solicitude do interesado, poderá declarar de interese para a Comunidade Autónoma galega, mediante orde da conselleira de Sanidade, as entidades sen ánimo de lucro inscritas no Rexistro de Entidades Colaboradoras do Plan de Galicia sobre Drogas. Para estes efectos, as devanditas entidades deberán estar levando a cabo exclusivamente programas ou servizos no campo das drogodependencias, sempre e cando se adecuen aos criterios e contidos dos programas recollidos no documento do Plan de Galicia sobre Drogas vixente en cada momento.
Na súa virtude,
DISPOÑO:
Declarar de interese para a Comunidade Autónoma galega a Asociación Luguesa de Información e Axuda ao Drogodependente.
Santiago de Compostela, 19 de setembro de 2006.
Mª José Rubio Vidal
Conselleira de Sanidade
CORRECCIÓN de erros.-Resolución do 22 de maio de 2006, da Secretaría Xeral de Comunicación, pola que se convocan axudas para a promoción e difusión do patrimonio audiovisual galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/10/2006

Advertidos erros no texto da mencionada resolución, publicada no DOG nº 104, do xoves 1 de xuño de 2006, cómpre facer as seguintes correccións:
Na páxina 8.753, no artigo 8, onde di: «...770.1 (4.000 A), 760.1 (2.000 A) e 780.1 (294.000 A)...», debe dicir: «... 770.1 (18.000), 760.1 (116.000 A) e 780.1 (166.000)...».
CORRECCIÓN de erros.-Orde do 18 de setembro de 2006 pola que se nomean vogais do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 05/10/2006

Advertido un erro na devandita orde, publicada no Diario Oficial de Galicia, nº 189, do 29 de setembro de 2006, procede facer a seguinte corrección:
Na páxina 14.693, no artigo único, onde di: «Suplente: César López Arriíbas», debe dicir: «Suplente: César López Arribas».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 174/2006, do 22 de setembro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 04/10/2006

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro titular do Consello Económico e Social de Galicia a Pedro González Boquete, e como membro suplente a Javier Iglesias Fernández, en representación de Unións Agrarias.
Santiago de Compostela, vinte e dous de setembro de dous mil seis.
Emilio Pérez Touriño
Presidente
DECRETO 173/2006, do 22 de setembro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 04/10/2006

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro titular do Consello Económico e Social de Galicia Rosa Arcos Caamaño, e como membro suplente Alba Torreira Puga, en representación de Unións Agrarias.
Santiago de Compostela, vinte e dous de setembro de dous mil seis.
Emilio Pérez Touriño
Presidente
RESOLUCIÓN do 1 de setembro de 2006, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo galego de Centros Especiais de Emprego, polo que se anula a corrección de erros publicada no Diario Oficial de Galicia número 86, do 5 de maio de 2006.
CONSELLERÍA DE TRABALLO — III. OUTRAS DISPOSICIÓNS — 05/10/2006

Visto o acordo subscrito pola comisión paritaria do convenio colectivo galego de centros especiais de emprego, do 13 de xuño de 2006, polo que se acorda anular a corrección de erros, publicada no Diario Oficial de Galicia nº 86, do 5 de maio de 2006, sobre táboas salariais, indicar que estas deben ser entendidas para o ano 2006.
Esta dirección xeral,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de setembro de 2006.
Pilar Cancela Rodríguez
Directora xeral de Relacións Laborais
ORDE do 20 de setembro de 2006 pola que se inclúen varios concellos na zona territorial 1 do anexo do Decreto 18/2006, do 26 de xaneiro.
CONSELLERÍA DE VIVENDA E SOLO — I. DISPOSICIÓNS XERAIS — 02/10/2006

De conformidade co disposto na disposición adicional segunda do Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008, esta consellería está habilitada para modificar a inclusión de concellos nas zonas 1 e 2.
A inclusión dun concello nunha ou noutra zona afectará tanto á fixación do prezo máximo por metro cadrado das vivendas de protección autonómica como á determinación do nivel de ingresos da unidade familiar que se terá en conta para verificar o cumprimento dos requisitos exixidos para acceder ás vivendas e ás axudas.
Os concellos de Oroso, Pontecesures e A Illa de Arousa foron integrados na zona territorial 2. Non obstante, advírtese que pola súa situación, se vén incrementando a demanda de vivendas así como dos seus prezos por metro cadrado. Por todo o cal, esta situación fai aconsellable incluílos na zona territorial 1.
En virtude do anterior e con base nas competencias que teño atribuídas
DISPOÑO:
Artigo único.-Que nas zonas territoriais establecidas no anexo I do Decreto 18/2006, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008, se inclúan os concellos de Oroso, Pontecesures e A Illa de Arousa entre os concellos incluídos na zona territorial 1.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de setembro de 2006.
Teresa Táboas Veleiro
Conselleira de Vivenda e Solo
RESOLUCIÓN do 7 de setembro de 2006 pola que se lles dá publicidade aos beneficiarios das axudas concedidas ao abeiro do convenio para a posta en marcha de medidas de apoio a proxectos ambientais.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/10/2006

Mediante Resolución do 28 de marzo de 2003 publicouse o convenio de colaboración entre o Instituto Galego de Promoción Económica e a Consellería de Medio Ambiente para a posta en marcha de medidas de apoio a proxectos ambientais na Comunidade Autónoma de Galicia (DOG nº 63, do 31 de marzo), que na súa addenda remite a súa tramitación ás bases reguladoras para proxectos empresariais de investimento (DOG nº 58, do 28 de marzo) e as súas modificacións. Este convenio ten por obxecto incentivar os investimentos de iniciativa privada que promovan novos proxectos de protección e mellora ambientais e contribúan ao desenvolvemento sostible.
A base 17 das bases reguladoras para proxectos empresariais de investimento establece que serán obxecto de publicación no Diario Oficial de Galicia as axudas concedidas ao abeiro das ditas bases.
Estas axudas serán financiadas con cargo á aplicación orzamentaria 02.02.10/03/02.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro do convenio para a posta en marcha de medidas de apoio a proxectos ambientais.
Santiago de Compostela, 7 de setembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZÓN SOCIAL
DATA RESOLUCIÓN
IMPORTE
SUBVENCIONABLE
(EUROS)
SUBVENCIÓN (EUROS)
EMPREGO
A CREAR
AF020.2005.1.3
INDUSTRIAS OLIMECA, S.L.
29-6-2006
6.986.632,92
1.746.658,23
35
AF020.2005.1.10
COMPOST GALICIA, S.A.
29-6-2006
2.161.986,97
540.496,74
10
AF020.2005.1.6
TECNOAMBIENTE GALICIA, S.L.
29-6-2006
4.533.036,33
1.087.928,72
10
AF020.2005.1.1
DANIGAL RECUPERACIONES FERRICAS, S.L.
19-7-2006
1.375.997,68
330.239,44
4
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
REAL decreto 1021/2006, do 8 de setembro, polo que se nomea presidente da Audiencia Provincial da Coruña a José Luis Seoane Spiegelberg.
CONSELLO XERAL DO PODER XUDICIAL — II. AUTORIDADES E PERSOAL — 02/10/2006

Por proposta do Pleno do Consello Xeral do Poder Xudicial, adoptada na súa reunión do 26 de xullo
de 2006, e de conformidade co disposto nos artigos 127.2º e 337 da Lei orgánica 6/1985, do 1 de xullo, do poder xudicial.
Nomeo presidente da Audiencia Provincial da Coruña a José Luis Seoane Spiegelberg, presidente da sección cuarta da mesma audiencia provincial, en provisión da vacante producida por expiración do mandato do anteriormente nomeado.
Madrid, 8 de setembro de 2006.
Juan Carlos R.
Juan Fernando López Aguilar
Ministro de Xustiza
CORRECCIÓN de erros.-Orde do 22 de setembro de 2006 pola que se establecen as medidas necesarias para a aplicación, na Comunidade Autónoma de Galicia, do programa de abandono voluntario e definitivo da produción leiteira para o período 2006-2007.
CONSELLERÍA DO MEDIO RURAL — III. OUTRAS DISPOSICIÓNS — 02/10/2006

Advertidos erros na orde publicada no Diario Oficial de Galicia nº 186, do martes 26 de setembro de 2006, cómpre facer as seguintes correccións:
Na páxina 14.517, no artigo 1º, punto 2, onde di: «O abandono afectará a totalidade da produción leiteira e o produtor deberá comprometerse na solicitude a facelo efectivo antes do día 12 de decembro de 2006.», debe dicir: «O abandono afectará a totalidade da produción leiteira e o produtor deberá comprometerse na solicitude a facelo efectivo antes do día 8 de decembro de 2006.».
Na páxina 14.518, no artigo 4º, alínea a), onde di: «-Fotocopia compulsada do DNI ou CIF do titular da cota», debe dicir: «-Fotocopia do DNI ou CIF do titular da cota».
Na páxina 14.518, no artigo 5º.1, onde di: «...se a solicitude de subvención non reúne os requisitos exixidos nesta orde para cada caso concreto, o concello será requirido para que, nun prazo de dez días...», debe dicir: «...se a solicitude de subvención non reúne os requisitos exixidos nesta orde para cada caso concreto, o solicitante será requirido para que, nun prazo de dez días...».
DECRETO 170/2006, do 14 de setembro, polo que se acepta a doazón de dúas embarcacións feitas a favor da Comunidade Autónoma de Galicia por parte da empresa Remolcadores Nosa Terra, S.A.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/10/2006

Con data do 1 de agosto de 2006, a Consellería de Pesca e Asuntos Marítimos remitiu á Consellería de Economía e Facenda o expediente de doazón de dúas embarcacións propiedade de Remolcadores Nosa Terra, S.A.
A Secretaría Xeral e do Patrimonio tramitou o expediente de aceptación, logo da solicitude da Consellería de Pesca e Asuntos Marítimos.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requerirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos nos que Remolcadores Nosa Terra, S.A. realizou a oferta de doazón e logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo 1º
Aceptar a doazón de dúas embarcacións feitas por Remolcadores Nosa Terra, S.A., e que se describen como segue:
1. Embarcación modelo Delta do 1995 con dous motores yamaha de 70 cv: nº de bastidor do motor de babor 486209, e do motor de estribor 486211.
2. Embarcación modelo Delta do 1995 con dous motores yamaha de 70 cv: nº de bastidor do motor de babor 486301, e do motor de estribor 486305.
Artigo 2º
Corresponderá á Consellería de Pesca e Asuntos Marítimos as facultades de administración, xestión e conservación das dúas embarcacións.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade do presente decreto.
Santiago de Compostela, catorce de setembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 171/2006, do 14 de setembro, polo que se modifica o Decreto 222/2001, do 7 de setembro, polo que se cede, a título gratuíto, unha parcela ao Concello de Santiago de Compostela, situada en San Lázaro, no termo municipal de Santiago de Compostela (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/10/2006

En virtude dos compromisos asumidos polo convenio de cooperación urbanístico asinado con data do 29 de xullo de 1996 entre a Consellería de Economía e Facenda e o Concello de Santiago de Compostela, acordouse, por Decreto 222/2001, do 7 de setembro (DOG nº 188, do 27 de setembro) a cesión a título gratuíto, a favor do Concello de Santiago de Compostela dunha parcela situada en San Lázaro, termo municipal de Santiago de Compostela, con destino a uso público municipal (equipamento deportivo, espazos libres e vías complementarias).
Posteriormente, mediante addendas ao referido convenio de cooperación urbanística asinadas o 9 de xuño e o 19 de decembro de 2005, acordouse que as obras das instalacións deportivas executarías a Consellería de Economía e Facenda, e non o concello, como estaba inicialmente previsto.
Na aceptación da cesión realizada polo Concello de Santiago de Compostela o 24 de outubro de 2005, poñense obxeccións á condición establecida na letra b) do artigo 2 do Decreto 222/2001, por fixar un prazo para aplicar o ben cedido ao fin da cesión contados desde a data de outorgamento da escritura pública, dado que finalmente as obras as executará a Consellería de Economía e Facenda.
Por todo o que antecede, en virtude das atribucións que me confire a Lei 11/1988, do 20 de outubro,
de reforma da Lei 1/1983, do 22 de febreiro, reguladora da Xunta e do seu presidente, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día catorce de setembro de dous mil seis,
DISPOÑO:
Artigo único.-Modificar a letra b) do artigo 2 do Decreto 222/2001, do 7 de setembro, polo que se cede, a título gratuíto, unha parcela ao Concello de Santiago de Compostela, situada en San Lázaro, termo municipal de Santiago de Compostela (A Coruña), que quedaría coa seguinte redacción:
b) Se o ben cedido non se aplicase ao fin sinalado a partir da data de entrega das obras, ou deixase de estalo con posterioridade, se descoidase ou utilizase con grave quebrantamento, ou se incumprisen as condicións do acordo, considerarase resolta a cesión e o inmoble reverterá á Administración da Comunidade Autónoma de Galicia, que terá dereito a percibir, logo de taxación pericial, o valor dos detrimentos ou deterioracións que experimentase.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, catorce de setembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda